Fond za zaštitu depozita

Podgorica, 11.03.2016. godine

**Održana XVIII sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je osamnaestu sjednicu, korišćenjem sredstava elektronske komunikacije.

Upravni odbor Fonda je donio Odluku o potpisivanju Memoranduma o razumijevanju Balkanskih sistema za zaštitu depozita. Memorandumom je predviđeno da institucije za osiguranje depozita iz regiona Balkana, koje su članice Evropskog foruma osiguravača depozita (Albanija, Bosna i Hercegovina, Hrvatska, Srbija, Makedonija i Crna Gora) međusobno sarađuju radi dalje razmjene znanja, iskustava i najbolje prakse u oblasti osiguranja depozita. Takođe je predviđeno da potpisnici kreiraju zajedničke platforme radi zastupanja svojih interesa u međunarodnim organizacijama, da unaprede iskustvo i stručna znanja, kao i da bližom saradnjom doprinesu jačanju finansijske stabilnosti u regionu.